पाएं अपने शहर की ताज़ा ख़बरें और फ्री ई-पेपरडाउनलोड करें
नगर क्षेत्र के आदर्श मध्य विद्यालय लहेरियासराय में कोरोना गाइड लाइन का अनुपालन करते हुए सोमवार को पूर्व रक्षा मंत्री पद्मविभूषण से सम्मानित वी के कृष्ण मेनन की जयंती और पूर्व राष्ट्रपति भारत रत्न से अलंकृत डॉ जाकिर हुसैन का स्मृति दिवस के अवसर पर शिक्षकों ने याद कर नमन किया। प्रधानाध्यापक संजीव कुमार मिश्र की अध्यक्षता में आयोजित नमन कार्यक्रम में देश के महान विभूतियों के चित्रों पर पुष्पांजलि की गई । शिक्षक अरुण कुमार चौधरी ने श्रद्धासुमन अर्पित करते हुए कहा कि दोनों विभूतियों ने जीवन पर्यन्त देश की सेवा की। संयुक्त राष्ट्र संघ में देश का प्रतिनिधित्व करते हुए वी के कृष्ण मेनन ने देश का मान बढ़ाया। अंतरराष्ट्रीय मामलों में देश का नाम विश्व पटल रोशन किया।सैनिक स्कूलों की स्थापना का अवधारणा भी वी के कृष्ण मेनन का था।वे पद्मविभूषण सम्मान से सम्मानित होने वाले पहले मलयाली थे। शिक्षक मोहम्मद साजिद हसन ने श्रद्धांजलि अर्पित करते हुए कहा कि पूर्व राष्ट्रपति डॉ जाकिर हुसैन का निधन देश का राष्ट्रपति पद पर रहते हुए हो गया। वे एक महान शिक्षाविद थे। वे बिहार प्रांत के पूर्व राज्यपाल थे। अलीगढ़ मुस्लिम विश्वविद्यालय के पूर्व कुलपति और जामिया इस्लामिया विश्वविद्यालय के संस्थापक में से एक थे। एचएम संजीव कुमार मिश्र समेत सभी मौजूद शिक्षकों ने संकल्प लिया कि महापुरुष के बताए मार्ग पर चलने का प्रयास करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn